CELEX: 32020D1099
Language: lv
Date: 2020-07-16 00:00:00
Title: Politikas un Drošības Komitejas Lēmums (KĀDP) 2020/1099 (2020. gada 16. jūlijs) par to, lai pieņemtu trešās valsts ieguldījumu Eiropas Savienības militārajā operācijā Bosnijā un Hercegovinā (EUFOR ALTHEA) (BiH/30/2020)

27.7.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 241/31
               
            
         POLITIKAS UN DROŠĪBAS KOMITEJAS LĒMUMS (KĀDP) 2020/1099
         (2020. gada 16. jūlijs)
         par to, lai pieņemtu trešās valsts ieguldījumu Eiropas Savienības militārajā operācijā Bosnijā un Hercegovinā (EUFOR ALTHEA) (BiH/30/2020)
         POLITIKAS UN DROŠĪBAS KOMITEJA,
         ņemot vērā Līgumu par Eiropas Savienību un jo īpaši tā 38. panta trešo daļu,
         ņemot vērā Padomes Vienoto rīcību 2004/570/KĀDP (2004. gada 12. jūlijs) par Eiropas Savienības militāro operāciju Bosnijā un Hercegovinā (1) un jo īpaši tās 11. pantu,
         tā kā:
         
                     (1)
                  
                  
                     Ievērojot Vienotās rīcības 2004/570/KĀDP 11. panta 2. punktu, Padome pilnvaroja Politikas un drošības komiteju pieņemt attiecīgos lēmumus par to, lai pieņemtu trešo valstu piedāvāto ieguldījumu Eiropas Savienības militārajā operācijā Bosnijā un Hercegovinā.
                  
               
                     (2)
                  
                  
                     Pēc ES operācijas komandiera un Eiropas Savienības Militārās komitejas ieteikumiem par Ukrainas ieguldījumu Ukrainas ieguldījums būtu jāpieņem un jāuzskata par būtisku.
                  
               
                     (3)
                  
                  
                     Saskaņā ar 5. pantu Protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un īstenošanā. Tādēļ Dānija nepiedalās šā lēmuma pieņemšanā, un Dānijai tas nav saistošs un nav jāpiemēro.
                  
               
                     (4)
                  
                  
                     Eiropadomes Kopenhāgenas sanāksmē 2002. gada 12. un 13. decembrī tika pieņemta deklarācija, kurā paziņots, ka mehānisms “Berlīne plus” un tā īstenošana attieksies vienīgi uz tām Savienības dalībvalstīm, kuras ir arī vai nu NATO dalībvalstis, vai programmas “Partnerattiecības mieram” dalībnieces un kuras attiecīgi ir noslēgušas divpusējus drošības nolīgumus ar NATO,
                  
               IR PIEŅĒMUSI ŠO LĒMUMU.
         
            1. pants
            
               1.   Ukrainas ieguldījums Eiropas Savienības militārajā operācijā Bosnijā un Hercegovinā (EUFOR ALTHEA) tiek pieņemts un uzskatīts par būtisku.
            
            
               2.   Ukraina ir atbrīvota no finanšu ieguldījumiem EUFOR ALTHEA budžetā.
            
         
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2020. gada 16. jūlijā
            
               
                  Politikas un drošības komitejas vārdā –
               
               
                  Priekšsēdētāja
               
               S. FROM-EMMESBERGER
            
         
         
            (1)  OV L 252, 28.7.2004., 10. lpp.